Enggang paruh merah Damara

Articles with 'species' microformats

Enggang paruh merah Damara (Tockus damarensis) ialah spesies enggang dalam keluarga Bucerotidae. Ia ditemui di barat daya Anggola dan utara Namibia. Kesemua spesies enggang paruh merah dahulunya dianggap sama spesies.

Pemerihalan 

Ia ialah spesies enggang Afrika yang kecil. Ia berparuh melengkung gelap hingga merah terang dengan lubang hidung pada paruh atas berdekatan dengan matanya. Kepalanya dilitupi bulu putih-kelabu dengan bulu kelabu gelap mengalir sepanjang bahagian belakang kepala dan bahagian atas leher. Seperti enggang paruh merah lain, ia mempunyai sayap yang dilitupi lingkaran bulu putih yang dikelilingi oleh bulu hitam atau perang gelap. Bulu ekornya hitam di bahagian luar dan putih di bahagian dalam dan kakinya pendek dan kelabu dengan kuku kecil separa tajam di hujungnya. Perutnya biasanya putih-kelabu tetapi juga boleh putih sepenuhnya.

Taburan 
Ia boleh ditemui di barat daya Anggola dan utara Namibia. Ia boleh ditemui bersarang atau berehat di pokok tempatan di padang rumput atau savana.

Rujukan 

 Kemp, A.C. and W. Delport. 2002. Comments on the status of subspecies in the red-billed hornbill (Tockus erythrorhynchus) complex (Aves: Bucerotidae), with the description of a new taxon endemic to Tanzania. Annals of the Transvaal Museum 39: 1–8.
 Delport, W., A.C. Kemp, and J.W.H. Ferguson. 2004. Structure of an African Red-billed Hornbill (Tockus erythrorhynchus rufirostris and T. e. damarensis) hybrid zone as revealed by morphology, behavior, and breeding biology. Auk 121: 565–586.

Tockus
Spesies kurang membimbangkan Senarai Merah IUCN